
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1039 

27 Αυγούστου 1993 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Τ.Π.3821 

Έγκριση μελέτης πολεοδόμησης οικισμού Μπαλί κοιν. 

Μελιδονίου επαρχίας Μυλ/μου Νομού Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1) Τις διατάξεις του Π.Δ. της 30.8.88 (ΦΕΚ 414/Δ) «Πο¬ 
λεοδόμηση και επέκταση οικισμών της χώρας μέχρι 2.000 
κατοίκους και τροποποίηση του από 24.4.85 Π. Δ/τος 
ΦΕΚ. 181 /Δ». 

2) Τις διατάξεις του Ν. Δ/τος της 17.7.23, όπως μετα¬ 
γενέστερα τροποποιήθηκαν και συμπληρώθηκαν. 

3) Την με αριθμ. Τ.Π. 3756/22.7.92 απόφασή μας, με 
την οποία καθορίστηκαν τα όρια και οι όροι δόμησης του 
οικισμού Μπαλί σύμφωνα με τις διατάξεις του Π.Δ. της 
24.4.85 (ΦΕΚ. 181/Δ). 

4) Την με αριθ. 20/93 απόφαση του κοινοτικού συμβου¬ 
λίου Μπαλί, με την οποία γνωμοδοτεί σχετικά με το σχέδιο 
και τις ενστάσεις. 

5) Τις από 1.6.93 (πρακτικό 10/93 πράξη 6η) και 
20.7.93 (πρακτικό 14/93 πράξη 2η) γνωμοδοτήσεις του 
Συμβουλίου ΧΟΠ Ν. Ρεθύμνης, αποφασίζουμε: 

Α. Εγκρίνουμε το σχέδιο πολεοδόμησης του οικισμού 
Μπαλί Ν. Ρεθύμνης ως εξής: 

1) Του τμήματος που περιλαμβάνεται στο όριο που κα¬ 
θορίστηκε με την Τ.Π. 3756/22.7.92 απόφασή μας, σύμ¬ 
φωνα με τις διατάξεις του Ν.Δ. της 17.7.23 και του 
ΓΟΚ/85 (άρθρο 12). 

2) Των λοιπών τμημάτων που είναι εκτός του ορίου του 
οικισμού, σύμφωνα με τις διατάξεις του Π.Δ. της 24.4.85 
(ΦΕΚ. 181/Δ). 

3) Καθορίζονται οικοδομήσιμοι χώροι, πεζόδρομοι, κοι¬ 
νόχρηστοι χώροι, χώροι πλατείας, πράσινου, στάθμευσης, 
παιδικών χαρών, σχολείων, νηπιαγωγείου, όπως οι ρυθμί¬ 
σεις αυτές φαίνονται στα έξι (6) σχετικά χρωματισμένα 
πρωτότυπα διαγράμματα σε κλίμακα 1:1000 που συνο¬ 
δεύουν την παρούσα απόφαση και αποτελούν αναπόσπα¬ 
στο μέρος αυτής. 

Β. Εγκρίνουμε όπως διατυπώνεται παρακάτω τον πολε- 
οδομικό κανονισμό του οικισμού Μπαλί: 

Καθορίζονται δύο τομείς στο ρυμοτομικό σχέδιο: 


α) Τομέας I που περιλαμβάνει την περιοχή εντός του 
ορίου που καθορίστηκε με την Τ.Π. 3756/22.7.92 από¬ 
φασή μας. 

Ελάχιστα όρια εμβαδού και προσώπου καθώς και οι λοι¬ 
ποί όροι και περιορισμοί δόμησης, καθορίζονται ως εξής: 
αΐ. Ελάχιστο εμβαδό (500) τετραγ. μέτρα. χ 
Ελάχιστο πρόσωπο (12) μέτρα. 
α2. Κατά παρέκκλιση των διατάξεων της προηγούμενης 
παραγράφου θεωρούνται άρτια και οικοδομήσιμα τα οικό¬ 
πεδα με όποια επιφάνεια και πρόσωπο έχουν κατά την 
ημέρα δημοσίευσης της παρούσας απόφασης εφόσον εγ- 
γράφεται σ’ αυτά κάτοψη 50 τετρ. μέτρων. 

Επίσης θα θεωρούνται άρτια και οικοδομήσιμα τα οικό¬ 
πεδα θα προκύψουν από την πράξη εφαρμογής ή αναλογι¬ 
σμού εφόσον εγγράφεται σ’ αυτά κάτοψη 50 τ.μ. 

α3. Μέγιστο ποσοστό κάλυψης: εβδομήντα τοις εκατό 
(70%) της επιφάνειας των οικοπέδων. 

α4. Συντελεστής δόμησης σύμφωνα με το από 14.2.87 
Π.Δ. (ΦΕΚ. 113 Δ)Α που διαμορφώνεται κλιμακωτά ως 
εξής: 

- για τα πρώτα 100 τ.μ. επιφάνειας Σ.Δ. = 1,60 

- για τα επόμενα 100 τ.μ. επιφάνειας Σ.Δ. = 0,80 

- για τα επόμενα 100 τ.μ. επιφάνειας Σ.Δ. = 0,60 
-για το πέραν των 300 τ.μ. επιφάνειας ορίζουμε 

Σ.Δ. = 0,4 για χρήση κατοικίας και Σ.Δ. = 0,60 για τις λοι¬ 
πές χρήσεις. 

α5. Ύψος κτιρίων 7,50 μ. και 1,50 μ. για την κατασκευή 
στέγης. 

β) Τομέας II που περιλαμβάνει την περιοχή εκτός των 
ορίων του τομέα I. 

Ελάχιστα όρια εμβαδού και προσώπου καθορίζονται ως 
εξής: 

Ελάχιστο εμβαδό (800) τετραγ. μέτρα. 

Ελάχιστο πρόσωπο (12) μέτρα. 

Οι λοιποί όροι και περιορισμοί δόμησης είναι αυτοί που 
καθορίζονται και στον τομέα I στις υποπαραγράφους α2, 
α3, α4 και α5 της παρούσας παραγράφου Β. 

Γ. Όλα τα κρίρια θα εκλέγονται ως προς τη μορφή από 
την επιτροπή πολεοδομικού και αρχ/κού ελέγχου (ΕΠΑΕ). 

Από τις διατάξεις της παρούσας δεν προκαλείται δα¬ 
πάνη σε βάρος του Προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 2 Αυγούστου 1993 
Ο Νομάρχης 
ΣΕΡΓΙΟΣ ΤΣΙΦΤΗΣ 



ΠΟΛΕΟΔΟΜΟΕ 

